Ny rapport fra EU-kommissær udnævner København til førende blandt europæiske byer med mellem en halv og en hel million indbyggere. På trods af ros i flere kategorier slutter den anden danske deltagerby, Aarhus, uden for top fem i sin kategori.

Christian Sehested, f. 1982, er journalist på Finans med den finansielle sektor som stofområde. Han er uddannet ved Danmarks Journalisthøjskole i Aarhus med en kort afstikker til University of Missouri i USA. Efter praktiktiden på Børsen 2009-2010 var han i årene 2011-2014 journalist på det dengang nystartede, JP/Politiken-ejede finansmedie FinansWatch. Også her havde han primært banker som stofområde. I april 2014 blev han en del af erhvervsredaktionen på Jyllands-Posten. Privat en semihabil kok, inhabil fodboldspiller, ukvalificeret men ivrig ønolog og habituel vinder af spil baseret på paratviden.

Paris, København, Edinburgh, Eindhoven.

Hvis listen ikke lige ringer nogen klokker, så er det fordi, at sammenhængen kommer fra en ny rapport fra EU's Joint Research Centre, der har målt 168 europæiske byer på tværs af 30 lande - og kommet frem til, at de fire nævnte byer i hver deres størrelsesgruppe målt på befolkning er Europas fremmeste.

Rapporten er udgivet af EU-kommissær for uddannelse, kultur, unge og statsborgerskab, ungarnske Tibor Navrasics.

Den konkluderer formentlig noget opsigtsvækkende, at den ideelle europæiske by ville have et så levende kulturliv som den irske by Cork, den kulturelle tiltrækningskraft og de vidensmæssige job, Paris har, koblet med transportmulighederne til Utrecht, skotske Glasgows åbenhed og tolerance, udbuddet af nye og kreative job i Umeå, samme innovation som Eindhoven, belgiske Leuvens uddannelsesmuligheder - og Københavns politikere og embedsmænd.

Førstepladsen til København blandt byer med mellem 500.000 og en mio. indbyggere sikres af andenpladser i kategorierne 'cultural vibrancy' og 'creative economy' og en femteplads indenfor 'enabling enviroment'. I alt 34 byer falder i samme kategori som København, der ligger umiddelbart foran Amsterdam, Lissabon, Stockholm og Dublin.

Bag Paris i den øverste gruppe finder man München, Prag, Milan og Bruxelles i den rækkefølge.

Den eneste anden danske i by i undersøgelsen er Aarhus, der ligesom København ligger helt i top i sin størrelsesgruppe når det kommer til 'quality of governance'. Sammen med en række andre pæne omtaler for underkategorier som 'sights and landmarks', 'museumsbesøg' og 'teatre' er det dog ikke nok til at sikre en plads i top fem.

Den udgøres ud over Edinburgh udgøres af Karlsruhe, Utrecht, Nürnberg og Firenze. De øvrige placeringer på listen ud over top fem er ikke oplyst. Oversigten over samtlige byer kan ses her.